62021CO0464_INF
Uznesenie Súdneho dvora (šiesta komora) z 26. apríla 2022 –Universitat de Barcelona
(vec C‑464/21)
„Návrh na začatie prejudiciálneho konania – Článok 99 Rokovacieho poriadku Súdneho dvora – Sociálna politika – Smernica 1999/70/ES – Rámcová dohoda o práci na dobu určitú, ktorú uzavreli ETUC, UNICE a CEEP – Opätovne uzatvárané pracovné zmluvy na dobu určitú vo verejnom sektore – Doložka 2 a doložka 3 bod 1 – Pôsobnosť – Pojem ‚pracovník na dobu určitú‘“
Sociálna politika – Rámcová dohoda o práci na dobu určitú, ktorú uzavreli ETUC, UNICE a CEEP – Smernica 1999/70 – Pôsobnosť – Pracovník zamestnaný na základe opätovne uzatváraných pracovných zmlúv na dobu určitú vo verejnom sektore – Zmena kvalifikácie pracovnoprávneho vzťahu na základe sankcie na nestály pracovnoprávny vzťah na dobu neurčitú – Zahrnutie
(smernica Rady 1999/70, príloha, doložky 2 a 3 bod 1)
(pozri body 22 – 26)
Výrok
Doložka 2 a doložka 3 bod 1 rámcovej dohody o práci na dobu určitú uzavretej 18. marca 1999, ktorá je uvedená v prílohe smernice Rady 1999/70/ES z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP, sa majú vykladať v tom zmysle, že pracovník, ktorý bol zamestnaný u zamestnávateľa vo verejnom sektore na základe opakovane uzatváraných zmlúv na dobu určitú a ktorého pracovnoprávny vzťah sa má zmeniť na základe sankcie na „nestály pracovnoprávny vzťah na dobu neurčitú“, patrí do pôsobnosti tejto rámcovej dohody.